Jorkas (Pensilvanija)
Jorkas (angl. York) – miestas Jungtinėse Valstijose, pietų Pensilvanijoje, prie Saskuehanos upės; Jorko apygardos centras. Plentai į Baltimorę, Harisburgą, Filadelfiją, Pitsburgą. Mašinų gamybos, tabako, tekstilės pramonė. Veikia koledžas (įsteigtas 1787 m.). Išlikusi XVII a. architektūra – užeiga, sueigų namai, XIX a. turgus. 2010 m. 51,2 % gyventojų buvo baltieji, 28,0 % afroamerikiečiai, 0,6 % indėnai, 1,2 % azijiečiai, 6,3 % mišrios rasės. 28,5 % – lotynoamerikiečiai (nepriklausomai nuo rasės).